Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 599/12/7713	Vranov nad Topľou, 23.1.2014
EEČ : 2-61-30-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 2.11.2012, spisová značka Pv 599/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinená v priebehu školského roka 2011/12 v období od 01.09.2011 do 29.06.2012 v obci Sacučov, okr. Vranov nad Topľou ako zákonný rodič maloletého Františka, nar. XXXXX, žiaka Základnej školy v Sačurove, ktorej zo Zákona o rodine vyplýva povinnosť starať sa sústavne a dôsledne o všestranný rozvoj a vývoj svojich detí, nezabezpečila riadnu dochádzku do školy, čo viedlo k tomu, že mal. XXXXX vymeškal 346 neospravedlnených vyučovacích hodin,

Uznesením prokurátora Okresnej prokuratúry Vranov nad Topľou zo dňa 2.11.2012, spisová značka Pv 599/12/7713, bola určená obvinenej skúšobná doba v trvaní 12 mesiacov.
Odôvodnenie:
	XXXXX prokuratúry vo Vranove nad Topľou uznesením sp. zn. Pv 599/12-10  zo dňa 02.11.2012, ktoré nadobudlo právoplatnosť dňa 15.12.2012  podľa § 216 ods.1/Trestného poriadku rozhodla o podmienečnom zastavení trestného stíhania obvinenej XXXXX, stíhanej pre prečin ohrozovania mravnej výchovy mládeže podľa  211 ods.  1 písm. b, ods. 3 písm. a/Trestného zákona,  ktorého sa mala dopustiť tak, ako je to uvedené vo výrokovej časti tohto uznesenia.

           Podľa § 216 ods.2/ Trestného poriadku  určila obvinenej skúšobnú dobu v trvaní 12 (dvanásť) mesiacov. Skúšobná doba podmienečného zastavenia trestného stíhania uplynula dňa  15.12.2013. Po uplynutí tejto doby bol vyžiadaný odpis z registra trestov, z ktorého bolo zistené, že obvinená v priebehu skúšobnej doby nemá žiaden novší záznam a podľa charakteristiky z miesta trvalého bydliska je hodnotená kladne, priestupkovo prejednávaná nebola. 

          Podľa ustanovenia § 217 ods.1/ Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa odsúdený osvedčil. V danej veci bolo zistené, že  škoda spôsobená nebola.  Obvinená viedla riadny život a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislava Nemčíková
prokurátorka